stanford-oval/wikipedia huggingface dataset:
Killiahven
Käyttäytyminen

Killiahvenet eivät ole erityisen aggressiivisia, mikä on yksi syy siihen, että ne ovat varsin suosittuja akvaariokaloja. Luonnossa ne elävät yleensä parvissa ja akvaariossakin ne tulevat parhaiten esille yli 12 yksilön ryhminä. Kuten useat muutkin kirjoahvenet, myös killiahvennaaraat hautovat mätiään suussaan.
Vesiolot ja ravinto

Killiahvenet viihtyvät parhaiten vedessä, jonka lämpötila on 23–25 °C ja pH noin 8,0–9,0. Ravintonaan ne käyttävät pääasiassa eläinplanktonia. Laji hankkii ravintonsa yleensä napsimalla sitä veden pinnasta.
Kikurinjärvi

| Kikurinjärvi |
| --- | --- |

Valtiot:  Suomi
Maakunnat:  Pirkanmaa
Kunnat:  Urjala
Koordinaatit:  61°09′37″N, 23°26′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  Kikurinoja 
Järvinumero:  35.289.1.008
Mittaustietoja
Pinnankorkeus:  115,2  m tai 115  m 
Rantaviiva:  4,868 km 
Pinta-ala:  56,601  ha 
 fiKikurinjärvi 
Kikurinjärvi  on Pirkanmaalla Urjalan Honkolassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Tarpianjoen valuma-alueeseen. Kikurinjärvi on osa Lumijoen valuma-aluetta.
Maantietoa

Järven pinta-ala on 57 hehtaaria ja sen vedenpinnan korkeus on 115,2 metriä meren pinnan yläpuolella. Järvi on 1,6 kilometriä pitkä, 700 metriä leveä ja sen rantaviivan pituus on 4,9 kilometriä. Se sijaitsee noin 10 kilometriä Urjalan kirkonkylästä pohjoiseen.
Rannat ovat metsäistä moreenimaastoa, jota ympäröi joitakin pieniä peltopalstoja. Asutus on harvaa, mutta rannoille on rakennettu toistakymmentä vapaa-ajan asuntoa. Järvessä on kaksi vierekkäistä luotoa, joista toinen on asuttu ja yhdistetty toiseen.
Järven itärantaan laskee kymmenen metsäojaa, joista kaksi merkittävintä ovat etelärantaan laskeva Kuurikaisen suo-ojien johto-oja ja Niitoksen läpi valuva pelto-oja. Järven eteläpäässä on Iisakinlähde-niminen lähde.
Järven laskuoja Kikurinoja lähtee järven itärannasta ja se yhtyy viiden kilometrin päässä pohjoisessa ohittavaan Riehunojaan, joka jatkaa Laadunjärven ja Lumijärven jälkeen Lumijokena. Lumijoki yhtyy Tarpianjokeen ennen Jalantia, joka laskee Vanajaveden Jumuseen. Sen eteläpään ohitse kulkee Halkivahantie ja pohjoispäässä on Kikurin kulmakunta.
Vedenlaatu

Se on erittäin rehevöitynyt, vedenväri on ruskea ja vesi on melko hapanta (pH 5,9).
Kierreportaat (täsmennyssivu)

Kierreportaat viittaa muun muassa seuraaviin:
kierreportaat, porrasmalli
Kierreportaat (engl. The Spiral Staircase), Robert Siodmakin ohjaama elokuva vuodelta 1945
Kierreportaat – 13 askelta kuolemaan (engl. The Spiral Staircase), Peter Collinsonin ohjaama elokuva vuodelta 1975
Kiril Petkov

| Kiril Petkov> Кирил Петков |
| --- | --- |

Bulgarian pääministeri
 13.12.2021–22.6.2022  
Presidentti:  Rumen Radev
Edeltäjä:  Stefan Janev
Seuraaja:  Gălăb Donev
Henkilötiedot
Syntynyt: 17. huhtikuuta 1980 (ikä 44) Plovdiv, Bulgaria
Tiedot
Puolue:  Me jatkamme muutosta
Kiril Petkov Petkov (bulg. Кирил Петков Петков, s. 17. huhtikuuta 1980) on bulgarialainen poliitikko, taloustieteilijä ja yrittäjä, joka on toiminut Bulgarian pääministerinä 13. joulukuuta 2021 lähtien. Hän on Me jatkamme muutosta -puolueen toinen johtaja. Hän perusti puolueen yhdessä Asen Vasilevin kanssa.[lähde? ]
Petkovin hallitus kaatui 22. kesäkuuta 2022 saatuaan epäluottamuslauseen parlamentilta.
Koostemerkki

Koostemerkki tarkoittaa erityisesti Unicode-termistössä kirjoitusmerkkiä, joka voidaan määritellä kahden tai useamman merkin yhdistelmäksi, vaikka teknisesti se on itsenäinen kokonaisuus, jolla on oma Unicode-tunnus. Tyypillisesti koostemerkki on tarkkeella varustettu kirjain, kuten š (U+0161 eli latinalainen pienaakkonen s ja hattu), joka voidaan muodollisesti hajottaa kantamerkiksi s (U+0073) ja yhdistyväksi hatuksi (U+030C). Tällainen niin sanottu hajotelma on ymmärrettävä yhtäläiseksi vastaavan koostemerkin kanssa.
Vanhastaan tietokoneet ovat käsitelleet tarkkeellisia kirjaimia nimenomaan koostemerkkeinä. Vaikka Unicode on mahdollistanut myös hajotelmien käytön ja periaatteessa suosiikin niitä, jotkin ohjelmat voivat pyrkiä korvaamaan hajotelmat koostemerkeillä, joiden käsittely on teknisesti yksinkertaisempaa. Kaikki yhdistelmät eivät kuitenkaan ole saatavilla koostemerkkeinä.
Toisaalta kantamerkin erottaminen koostemerkistä helpottaa esimerkiksi tietokoneavusteista tiedonhakua, kun vaikkapa turkkilaista nimeä Erdoğan voi hakea pelkistetysti muodossa ”Erdogan” tarvitsematta miettiä, miten saisi suomalaisella näppäimistöllä g-kirjaimeen lisätyksi lyhyysmerkin. Vastaavasti aakkostus tapahtuu usein ensisijaisesti kantamerkin perusteella, joskin tällöin on otettava huomioon kielikohtaiset erot. Esimerkiksi suomen aakkosiin kuuluvat koostemerkit å, ä ja ö itsenäisinä kirjaimina, mutta englantilaisittain ne tulkitaan vain tarkkeellisiksi muunnelmiksi, jotka aakkostuvat samalla tavalla kuin kantamerkki a tai o. Koostemerkki š puolestaan aakkostuu suomalaisittainkin samalla tavalla kuin kantamerkki s, mutta virolaisittain erikseen tarkkeettoman s:n jälkeen.
Koot Hoomi

Koot Hoomi (tai Kuthumi) on teosofiaan liittyvä yleisesti fiktiivisenä pidetty hahmo. Koot Hoomi tunnetaan ns. mahatmakirjeistä, jotka tämän nimissä on lähetetty ja jotka käsittelevät mm. teosofian oppia, asemaa sekä Teosofisen Seuran hallintoa. Kirjeitä saivat Alfred Percy Sinnett ja A.O. Hume. Myös H.P. Blavatskyn nuoruudessa hänen kotiinsa ilmestyi Koot Hoomin nimissä allekirjoitettu kirje, joka kertoi tyttären olevan tulossa pian kotiin. Blavatsky väitti tavanneensa Koot Hoomin matkallaan Tiibetissä vuonna 1868.
Kirjeiden ja Blavatskyn tarinoiden perusteella Koot Hoomi olisi ollut Salaisen Veljeskunnan valaistunut jäsen, joka mm. paranormaalein keinoin välittää okkultistista tietoa valituille.  Kirjeiden kielen ja tyylin perusteella on arvioitu, että kirjoittaja on oleskellut Euroopassa, että hän ei tunne Tiibetin oloja, vaikka osa kirjeistä sijoittuu sinne, että hän ei osaa hindiä, tiibetiä tai punjabia, että hän kirjoittaa englanniksi joka ei kuitenkaan ole äidinkielensä ja että hän sisällyttää tekstiin paljon amerikkalaista slangia. Lisäksi käsialassa on venäläisiä piirteitä.
Teosofisen liikkeen ulkopuolella Koot Hoomin kirjeitä pidetään Madame Blavatskyn kirjoittamina.
Blavatskyn kuoleman jälkeen myös Rudolf Steiner ilmoitti esityksissään kanavoivansa Mestari Koot Hoomin viestejä.
Kiilavuokkokala

| Kiilavuokkokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Koralliahvenet Pomacentridae
Suku::  Vuokkokalat Amphiprion
Laji::  percula
Kaksiosainen nimi
 Amphiprion percula  (Lacepède, 1802) 
Katso myös
   Kiilavuokkokala Wikispeciesissä   Kiilavuokkokala Commonsissa 
Infobox OKNimi-testi OKIUCN-testi OK: 
Kiilavuokkokala (Amphiprion percula) on koralliriuttojen pyöreämuotoinen kala, jota pidetään myös meriakvaarioissa.
Koko ja ulkonäkö

Kiilavuokkokala kasvaa noin 11 cm pitkäksi. Kapea musta juova erottaa toisistaan leveämmät oranssit ja valkoiset pystyjuovakuviot. Etummainen valkoinen raita on silmän takana, keskimmäinen kalan puolivälissä tekee mutkan eteenpäin, ja takimmainen, muita kapeampi raita on pyrstön tyvessä. Sukupuolet ovat keskenään saman väriset. Kiilavuokkokala muistuttaa paljon vuokkokalaa (Amphiprion ocellaris), varmin tapa erottaa ne on laskea selkäevän ruodot, joita on kiilavuokkokalalla aina 10, vuokkokalalla yleensä 11. Vuokkokalalla ei myöskään ole koskaan leveää mustaa reunusta evissään.
Alkuperä

Kiilavuokkokaloja elää luonnossa Tyynen valtameren länsiosassa. Laji on suosittu akvaariokala, ja ne on saatu lisääntymään hyvin myös akvaario-oloissa.
Käyttäytyminen ja lisääntyminen

Kiilavuokkokalat elävät symbioosissa merivuokon kanssa; niiden suosimiksi lajeiksi tiedetään Heteractis crispa, Heteractis magnifica ja Stichodactyla-suvun vuokot Stichodactyla gigantea.  Sopivien vuokkojen tarpeet rajaavat tarkemmin kiilavuokkokalojen elinaluetta: vuokot tarvitsevat valoa, jotta niissä elävät levät voivat yhteyttää, ja siksi ne eivät elä kovin syvällä. Lämpötilan pitää pysyä 25 ja 28 asteen välillä.
Kiilavuokkokalat kutevat maakuoppaan tyypillisesti isäntävuokon lonkeroiden alle tai ainakin välittömään läheisyyteen. Kutuhalukkuus ei riipu vuodenajasta, mutta kuun vaiheilla on vaikutusta koiraan soidinaktiivisuuteen. Itse kuteminen tapahtuu aamun tunteina ja kestää puolesta tunnista kahteen tuntiin. Munia lasketaan kerralla sadasta tuhanteen kappaletta.  Poikaset kuoriutuvat vajaan viikon kuluttua.
Kiilavuokkokaloja on hyvin reviiritietoinen kala.  Niitä voidaan pitää akvaariossa yksin, parina tai useampia yksilöitä, mutta kaikki saman akvaarion kalat on laitettava sinne yhtä aikaan.
Ravinto

Kiilavuokkokalat syövät enimmäkseen eläinplanktonia, lisäksi hiukan levää. Ne kuljettavat ruokaa isäntävuokkoonsa, joka syö ruokavarastot pois.
Kirkwall

| Kirkwall Baile na h-Eaglais |
| --- | --- |
 Kirkwallin sijainti
Valtio:  Yhdistynyt kuningaskunta
Osa:  Skotlanti
Hallintoalue:  Orkney
Väkiluku:  7 500
Infobox OKVirheellinen NIMI-arvo: 
Kirkwall (gaeliksi Baile na h-Eaglais, skotiksi Kirkwaa) on Orkneysaarten pääkaupunki ja hallinnollinen keskus. Jaarli Rognvald Brusason perusti Kirkwallin noin vuonna 1035. Kaupungin nimi tulee muinaisnorjasta, jossa "kirkjuvagar" tarkoittaa kirkkolahtea.  Kirkwallissa on muun muassa Pyhän Magnuksen katedraali ja Kirkwallin lentoasema. Kaupungissa on noin 7 500 asukasta.
Simpsoneissa esiintyvän talonmies Willie -nimellä tunnetun kuvitteellisen hahmon syntymäpaikan kerrotaan eräässä sarjan jaksossa olevan Kirkwall.
Aiheesta muualla

Kuvia tai muita tiedostoja aiheesta Kirkwall Wikimedia Commonsissa
Koosh

Kooshpalloja
Koosh on pallomainen lasten lelu, josta riippuu kumisia nauhoja. Osalla koosheista oli myös muovista pää, kädet ja jalat. Scott Stillinger kehitti Kooshin vuonna 1986 helpoksi heiteltäväksi ja pideltäväksi leluksi tyttärelleen ja pojalleen. Se nimettiin siitä syntyvän äänen mukaan, kun se osuu maahan. Stillinger perusti lankonsa Mark Buttonin kanssa OddzOn Products Inc -yhtiön myydäkseen Koosheja. Pallo koostui noin 2000 nauhasta, joiden värit vaihtelivat laidasta laitaan. Kooshia voi myös pelata kahden mailan avulla kuin sulkapalloa. Kooshille on aivan omanlaiset mailat. Suomessa kooshit olivat suosittuja 1980- ja 1990-luvun vaihteessa. TV-mainoksen slogan oli "Koosh - hauskuus uus".
Kiirunankello

| Kiirunankello |
| --- | --- |

Uhanalaisuusluokitus
 
Suomessa::  Äärimmäisen uhanalainen 
 
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Kellokasvit Campanulaceae
Suku::  Kellot Campanula
Laji::  uniflora
Kaksiosainen nimi
 Campanula uniflora  L. 
Katso myös
   Kiirunankello Wikispeciesissä   Kiirunankello Commonsissa 
Infobox OKNimi-testi OK: 
Kiirunankello (Campanula uniflora) on arktisen alueen kellokasvi.
Ulkonäkö ja koko

Yksivartinen kiirunankello on pienikokoinen, 5–20 senttimetriä pitkä maitiaisnesteinen kalju ruoho. Kasvin lehdet sijaitsevat varressa kierteisesti ja ovat ehyt- tai matalaan nyhälaitaisia. Lyhytruotiset aluslehdet ovat puikean soikeita tai pitkulaisia ja pituudeltaan 1–2 cm. Varsilehdet ovat suikeita tai tasasoukkia, lähes ruodittomia ja pituudeltaan 2–5 cm. Vaaleansiniset, nuokkuvat kukat ovat yksittäin. Kukan teriö on kapean kellomainen, 7–10 mm pitkä, noin sikiäimen pituinen. Verhiönliuskat ovat teriönmyötäisiä. Kiirunankello kukkii Suomessa heinäkuussa.
Levinneisyys

Kiirunankelloa esiintyy paikoittain Yhdysvalloissa, Kanadassa, Grönlannissa, Islannissa ja Venäjällä. Skandinaviasta kiirunankelloa löytyy Norjan ja Ruotsin tuntureilta sekä Suomen Enontekiöltä. Ensimmäisen kerran laji löydettiin Suomesta vuonna 1914 Pikku-Mallalta. Merkittävä osa Suomen tunnetuista kiirunankellon esiintymistä sijaitsee suojelualueilla. Suomessa laji on rauhoitettu ja luokiteltu vuodesta 2019 lähtien äärimmäisen uhanalaiseksi. Vuonna 2000 se luokiteltiin silmälläpidettäväksi ja vuonna 2010 vaarantuneeksi.
Elinympäristö

Suomessa kiirunankellon esiintymät ovat lähinnä keskipaljakalla, korkeimmillaan tuhannessa metrissä. Tavallisesti lajia löytää puolivarjoisilta, pohjoiseen viettäviltä avoimilta kalliohyllyiltä. Kiirunankello on kalkinsuosija.
Aiheesta muualla

Kasviatlas 2022: Kiirunankellon (Campanula uniflora) levinneisyys Suomessa.
ITIS: Campanula uniflora (englanniksi)
United States Department of Agriculture (USDA): Campanula uniflora (englanniksi)
Kiirunankello kuvattuna Grönlannissa.
John Morrison (showpainija)

John Morrison Tribute to the Troops tapahtumassa joulukuussa 2010.
Jonathan Randall Hennigan (s. 3. lokakuuta 1979 Los Angeles, Kalifornia) on yhdysvaltalainen showpainija, joka tunnettiin parhaiten ajastaan World Wrestling Entertainmentissa RAW-ohjelmassa, mutta nykyään hän on ilman sopimusta. Hänet tunnetaan paremmin paininimellään John Morrison. Ensiesiintymisensä hän teki 27. tammikuuta 2003. Hennigan on 185 senttimetriä pitkä ja hän painaa 101 kiloa. Hänen lopetusliikkeinään ovat toimineet muun muassa Standing Shooting Star Press, The Nitro Blast (Super kick) ja The Moonlight Drive (Corkscrew neckbreaker). Nykyään hän käyttää lopetusliikkeenään Starship Pain -liikettä.
Hänen suurin yksinvoittonsa on ECW-mestaruus. Hän on myös voittanut Tough Enough -kilpailun kerran ja WWE Tag Team -mestaruuden neljästi Joey Mercuryn kanssa kolme kertaa ja kerran The Mizin kanssa. Hän on myös voittanut kerran WWE World Tag Team -mestaruuden kerran The Mizin kanssa. Hän voitti Intercontinental-mestaruuden, mutta hävisi sen Jeff Hardylle. Morrison & Miz voittivat WWE Tag Team -mestaruuden Matt Hardylta ja MVP:ltä 13. marraskuuta 2007.
Muutettuaan kesällä 2007 paininimensä John Morrisoniksi, Hennigan alkoi käyttää promoissaan itsestään lempinimiä "Tuesday Night Delight", "The New Face of Extreme", "Shaman of Sexy" ja "Guru of Greatness", ja hän siteerasi useissa lauseissaan William Blakea ja Jim Morrisonia. Morrisonin rooli on kunnianosoitus Jim Morrisonille, ja oikeassa elämässä Hennigan pitää paljon The Doorsista.
Paininimiä

Johnny Mundo (Nykyinen)
John Morrison
Johnny Nitro
John Hennigan
Johnny Blaze
Johnny Spade
Johnny Superstar
John Nitro
Ura > Tough Enough

Hän aloitti hänen ammattilais paini uran treenaamalla Supreme Pro Wrestling koulussa. 2002–2004 Hennigan oli tag team Matt Cappotellin kanssa. Hennigan otteli Vengeancessa Bar Room Brawlissa vuonna 2003. Hän esiintyi myös Heatissa.
World Wrestling Entertainment > Bischoffin assistentti ja oppipoika

1. maaliskuuta 2004 Hennigan debytoi RAW:ssa nimellä Johnny Blaze. Hänen uusi ideansa oli, että hän oli RAW:n pääjohtajan Eric Bischoffin oppipoika ja assistentti. Seuraavalla viikolla hänen nimensä vaihtui Johnny Spadeksi ja kolme viikkoa myöhemmin Johnny Nitroksi. Nitro oli Bischoffin oppipoika ja assistentti kesäkuuhun saakka, jolloin hän lähti OVW:hen. Selittääkseen poissaolonsa hän hävisi 7. kesäkuuta Eugenelle ottelussa, jonka häviäjä menetti työnsä.
World Wrestling Entertainment > MNM

Kun hän palasi hän feudasi hänen entisen partnerin Matt Cappotellin kanssa. Ensin Nitro ja Melina olivat kaksin tiimi, kunnes he liittoutuivat Joey Mercuryn kanssa ja muodostivat ryhmän nimeltä MNM. MNM paini OVW lähes vuoden pitämällä OVW Southern Tag Team mestaruuksia ennen kuin liittyivät Smackdowniin huhtikuussa 2005. He voittivat WWE Tag Team mestaruudet heidän ensimmäisessä matsissa, kunnes hävisivät ne The Great American Bashissa. 25. lokakuuta MNM voitti toistamiseen WWE Tag Team mestaruudet. Noin kahden kuukauden päästä he kuitenkin hävisivät mestaruudet Batistalle ja Rey Mysteriolle. Kahden viikon kuluttua he voittivat jo kolmannen kerran mestaruudet, mutta hävisivät ne Paul Londonille ja Brian Kendrickille Judgement Dayssä. Johdatakseen juonta Melina ja Nitro yhtäkkiä hylkäsivät Mercuryn.
World Wrestling Entertainment > RAW ja Intercontinental -mestaruus

Viikon päästä RAW-debyytistä Melinan kanssa hän hävisi WWE mestarille John Cenalle. Nitro otti välittömasti paikan Intercontinental mestaruus matsiin Vengeanceen. Vengeancessa oli kolmin ottelu mestari Shelton Benjamin ja haastajat Carlito ja Nitro. Nitro voitti mestaruuden ja piti sitä noin 4 kuukautta. Hän feudasi lukuisien haastajien kanssa kunnes hävisi mestaruuden Jeff Hardylle 2. lokakuuta. Noin kuukauden päästä Johhny voitti mestaruuden toistamiseen, mutta hävisi sen jo viikon päästä RAW:ssa Jeff Hardylle. Tämän jälkeen Nitro feudasi Cenan kanssa. Marraskuussa 2006 MNM "syntyi" uudelleen ja hyväksyi The Hardyen open challengen December to Dismemberiin, missä MNM hävisi Hardyille. Feudi johti saman kuukauden Armageddoniin, jossa taisteltiin WWE Tag Team mestaruuksista. Mercury loukkaantui samaisessa ladder-ottelussa, kun hän sai tikapuusta päähänsä. Tammikuisessa New Year's Revolution -tapahtumassa Nitron ja Jeff Hardyn välille sovittiin häkki ottelu Intercontinental mestaruudesta, jonka voitti Jeff hardy. MNM hävisi Royal Rumblessa The Hardyille tag team matsissa ja No Way Outissa missä feudi loppui. MNM jatkoi siihen saakka, kunnes Mercury vapautui sopimuksesta maaliskuussa 2007. Tämän jälkeen Nitron ja Melinan tietkin erosivat. 2007 Draftissa Nitro arvottiin ECW-brändiin.
World Wrestling Entertainment > ECW ja tiimi The Mizin kanssa

19. kesäkuuta Nitro teki hänen debyyttinsä voittamalla Nunzion. Vengeance: Night of Championsissa hän voitti ECW mestaruuden selättämällä CM Punkin. Muutaman viikon päästä hän vaihtoi nimeä John Morrisoniksi. Morrison puolusti mestaruuttaan The Great American Bashissa ja SummerSlamissa, missä vastustajana oli edelleen CM Punk. 1. syyskuuta nauhoitetussa lähetyksessä CM Punk voitti John Morrisonin ja hänen mestaruutensa. Morrison ja The Miz liittoutuivat 16. marraskuuta SmackDownissa, missä näytettiin nauhoitettu lähetys Mizin ja Morrisonin WWE Tag Team voitosta (voittivat Matt Hardyn ja MVPn). Survivor Seriesissä molemmat yrittivät Cm Punk ECW mestaruudesta, mutta hävisivät. Morrison ja Miz voittivat lukisia otteluita, kunnes 2008:n The Great American Bashissa he hävisivät mestaruudet Zack Ryderille ja Curt Hawkinsille neljän tiimin tag team matsissa missä mukana olivat Jesse ja Festus ja Finlay ja Hornswoggle. Cyber Sundayssa, missä WWE Universe sai päättää kolmesta ottelusta sen mieluisimman. Miz ja Morrison voittivat Cryme Tymen Cyber Sundayssa.
8. joulukuuta, he voittivat Slammy Award -palkinnon vuoden tag teamin. 13. joulukuuta, he voittivat CM Punkin ja Kofi Kingstonin, joka taisteltiin World Tag Team mestaruuksista. 23. tammikuuta Mizillä ja Morrisonilla alkoi feudi WWE Tag Team mestarieiden Primon ja Carliton kanssa. 27. helmikuuta oli WWE Tag Team mestaruus matsi, missä The Colónsit säilyttivät mestaruudet. 13. maaliskuuta oli World Tag Team mestaruus matsi, minkä Morrison ja Miz voittivat ja veivät mukanaan Carliton ja Primon managerit Bella kaksoset. 17. maaliskuuta ECW:ssaä, Carlito ja Primo haastoivat Mizin ja Morrisonin Wrestlemania XXVeen Lumberjack matsiin, missä panoksina ovat WWE Tag Team mestaruudet ja World Tag Team mestaruudet. Wrestlemaniassa Carlito ja Primo voittivat Morrisonin ja Mizin ja täten he saivat molemmat tag team mestaruudet. 13. huhtikuuta WWE:n Draft tilaisuudessa, The Miz siirtyi RAW:hon. Mizin ja Morrisonin halatessa Miz potkaisi Morrisonia ja iski Reality Checkin ja heidän tiimi hajosi.
World Wrestling Entertainment > Paluu SmackDowniin

15. huhtikuuta 2009 Morrison siirtyi WWE Draftin lisäarvonnassa SmackDowniin. 17. huhtikuuta Morrison voitti R-Truthin, joka oli hänen ensimmäinen ottelunsa Smackdownissa siirron jälkeen. 1. toukokuuta SmackDownissa Morrison voitti Shelton Benjaminin ja hänellä oli pieni muotoinen tappelu Chris Jerichon kanssa backstagella ja Morrison kääntyi faceksi eli hyvikseksi. Judgement Dayssa Morrison voitti Shelton Benjaminin uusintaottelussa. 31. heinäkuuta, Morrison kohtasi Jeff Hardyn World Heavyweight mestaruudesta, mutta hävisi lopulta ottelun. 4. syyskuuta SmackDownissa Morrison voitti kolmannen kerran Intercontinental mestaruuden Rey Mysteriolta. Hell in a Cellissä John Morrison puolusti onnistuneesti mestaruuttaan Dolph Ziggleriä vastaan. Bragging Rightsissa Morrison kohtasi entisen Tag Team parinsa The Mizin, mutta hävisi ottelun. Survivor Seriesissa 5 vs. 5 Survivor Series Elimination matsissa Team Miz (The Miz, Sheamus, Drew McIntyre, Jack Swagger & Dolph Ziggler) voitti Team Morrisonin (Morrison, Matt Hardy, Shelton Benjamin, Finlay & Evan Bourne). Hän hävisi Intercontinental mestaruutensa Drew McIntyrelle WWE TLC:ssä. Royal Rumblessa Morrison tuli kehään yhdentenätoista ja hänet eliminoitiin neljäntenätoista Shawn Michaelsin eliminoitua hänet. 5. helmikuuta Morrison voitti Drew McIntyren ja Kanen Triple Threat matsissa ja hän pääsi ottelemaan WWE Elimination Chamberissa World Heavyweight mestaruudesta. WWE Elimination Chamberissa Morrison eliminoitui kolmanneksi viimeisenä, The Undertakerin paiskattua hänet teräs lattialle. 5. maaliskuuta John Morrison ja R-Truth voittivat Triple Threat Tag Team ottelun ja pääsivät ottelemaan Big Showta ja The Miziä vastaan Unified Tag Team mestaruuksista WrestleMania XXVI:ssa. He kuitenkin hävisivät kun Big Show iski KO Punchin Morrisonille.
Painissa

Lopetusliikkeet
The Moonlight Drive – 2007–2009
Nitro Blast – 2004–2005, 2008
Standing shooting star press – 2005–2006, 2007 – harvoin
Starship pain – 2009 – nykyinen
Running knee smash istuvalle vastustajalle – 2010 – nykyinen; käytti tavallisena liikkeenä 2004–2009
Flash Kick/Flying Chuck – 2010 – nykyinen; käytti ennen tavallisena liikkeenä
Signatureliikkeet
"Two Clotheslines And Calfkick" Followed By "Standing Shooting Star Press"
"Capoeira kick"
"STO Backbreaker, ja perään neckbreaker, tai Russian legsweep"
Lempinimet
"The New Face of Extreme"
"The Guru of the Greatness"
"The Shaman of Sexy"
"The Prince of Parkour"
"The A-List Elitist"
"The Monday Night Delight"
"The Tuesday Night Delight"
"The Friday Night Delight"
"The A-Lister"
Sisääntulo musiikit
Paparazzi
Ain't No Make Believe (vaihtoi samaan aikaan kun nimi vaihtui John Morrisoniksi)
Managerit
Kelly Kelly
Melina
The Dirt Sheet
Helmikuussa 2008 Morrison ja hänen tag team kumppaninsa The Miz perustivat The Dirt Sheetin missä he pilkkaavat muita painijoita. 8. joulukuuta The Dirt Sheet voitti Slammy Award palkinnon parhaalle WWE.com Exclusivelle.
Mestaruudet ja saavutukset

Ohio Valley Wrestling
OVW Southern Tag Team -mestaruus – Joey Mercuryn kanssa
Pro Wrestling Illustrated
PWI Vuoden Tag Team (2005) – Joey Mercuryn kanssa
PWI sijoitti hänet 27/500 parhaaksi painijaksi vuonna 2010
World Wrestling Entertainment
Yhdenkertainen ECW Champion
Kolmenkertainen WWE Intercontinental Champion
Yhdenkertainen World Tag Team -mestaruus – nykyinen The Mizin kanssa
Nelinkertainen WWE Tag Team -mestaruus – kolmesti Joey Mercuryn kannsa ja yhdesti The Mizin kanssa
Slammy Award vuoden tag teamille (2008) – The Mizin kanssa
Slammy Award parhaalle WWE.com Exclusivelle (2008) – The Mizin kanssa
WWE Though Enough co-winner Matt Cappotellin kanssa
Wrestling Observer Newsletter palkinnot
Vuoden tag team (2008) – The Mizin kanssa
MNM WWE Tag Team mestareina
Morrison ECW World mestarina
Morrison Intercontinental mestarina
Starship pain
John Morrison World Tag Team mestarina